recursal/SuperWikiNEXT-32B huggingface dataset:
**সেনালকুড়ি নারায়ণ লক্ষ্মী** (১৯২৭ - ২০শে ফেব্রুয়ারি ২০১২) একজন ভারতীয় চলচ্চিত্র অভিনেত্রী ছিলেন। তাঁকে প্রায় সকল চলচ্চিত্রে মা বা ঠাকুরমার চরিত্রে অভিনয় করতে দেখা গিয়েছে। তিনি রাজ্য সরকারের কালাইমামনি পুরস্কার এবং কালাইসেলবম পুরস্কার পেয়েছেন। লক্ষ্মী তাঁর অভিনয় জীবনে প্রায় ১,৫০০এরও বেশি চলচ্চিত্র এবং ৬,০০০-এর মতো নাটকে অভিনয় করেছিলেন।

প্রারম্ভিক জীবন
---------------

সেনালকুড়ি নারায়ণ লক্ষ্মী ১৯২৭ সালে তৎকালীন ব্রিটিশ ভারতের মাদ্রাজ প্রেসিডেন্সীর (বর্তমানে তামিল নাড়ু) বিরুধুনগরে জন্মগ্রহণ করেছেন। তিনি তাঁর বাবা মায়ের ত্রয়োদশ সন্তান ছিলেন। তাঁর বাবার নাম নারায়ণ থেবার। তিনি মাত্র ১১ বছর বয়সে বাড়ি ছেড়ে চলে যান; কারণ তাঁর ছয় বড় ভাই তাঁর যত্ন নিতেন না। তাঁর বাবা মারা যাওয়ার পরে তাঁর পরিবার তাঁদের গ্রাম সেনালকুড়ি থেকে বিরুধুনগরে চলে গিয়েছিল এবং তাঁর পরিবারের খরচ চালিয়ে যাওয়ার জন্য তাঁর মা একটি ছোট হোটেল এবং মন্দিরে কাজ করেছিলেন। তাঁর প্রতিবেশী (যিনি একজন নৃত্যশিল্পী) লক্ষ্মীকে একটি নাটকের দলে যোগ দিতে সাহায্য করেছিলেন এবং তিনি উক্ত দলের সাথে এক জায়গা থেকে অন্য জায়গায় ভ্রমণ করতেন। উক্ত দলের অভিনয়শিল্পীরা রাজা মান্নারগুড়ির কাছে পৌঁছে তাঁকে একটি পরিবারের কাছে ছেড়ে চলে যান, যাঁরা তাঁকে মাদ্রাজে ট্রেনে উঠিয়ে দিয়েছিলেন। যখন তিনি একা বসে বসে ভাবছিলেন, তখন একটি লরি চালকের স্ত্রী তাঁকে সহায়তা করতে এসেছিলেন, যিনি তাঁকে সেখান থেকে নিয়ে জেমিনি স্টুডিওতে যাওয়ার পথ দেখিয়ে দিয়েছিলেন; যেখানে অসহায় মানুষেরা সাহায্য নিয়ে থাকে। অতঃপর নিজের পরিবারকে খুঁজে পেতে তাঁর প্রায় আট বছর সময় লেগেছিল।

এরপরই তিনি স্টুডিও কর্মীদের সাথে প্রতি মাসে ১৫০ টাকা বেতনে চাকরিতে যোগদান করেছিলেন এবং তারপরে আরও চার যুবতী মেয়েকে নিয়ে একটি বাড়ি ভাড়া করে থাকতে শুরু করেছিলেন; সেখানে তাঁরা রান্নার কাজের জন্য একজন রাঁধুনি রেখেছিলেন। চলচ্চিত্রের জীবন শুরু হওয়ার পূর্বে লক্ষ্মী বহু বছর ধরে নাটকে কাজ করেছেন। তিনি সে সময় প্রায় ২,০০০-এর মতো নাটকে অভিনয় করেছিলেন।

ব্যক্তিগত জীবন
--------------

লক্ষ্মী এক সাক্ষাৎকারে জানিয়েছিলেন যে, "বিবাহ তাঁর ভালো লাগে না"। তাঁর ভাইদের নাতি নাতনি এবং তাদের বাচ্চারা নিয়মিত তাঁর কাছে আসে। ২০০০-এর দশকের গোড়ার দিকে লক্ষ্মী গাড়ি চালিয়ে শহরে ঘোরাফেরা করতেন, কিন্তু তাঁর পা ভেঙে যাওয়ায় তিনি গাড়ি চালানো ছেড়ে দিয়েছিলেন। প্রতি রবিবার সকালে তিনি সাই কৃপা নামে চেন্নাইয়ের একটি দাতব্য চিকিৎসা কেন্দ্রে যান এবং সেখানে কর্মীদের সহায়তা করেন।

তথ্যসূত্র
---------

1. ↑  "Veteran Tamil actor S N Lakshmi dies at 85"। *The Times of India*। TNN। ২১ ফেব্রুয়ারি ২০১২। ১৪ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৩।
2. 1 2 3  "Friday Review Chennai : Courage goaded her on ..."। The Hindu। ২৮ মে ২০১০। ৩০ মে ২০১০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৩।

বহিঃসংযোগ
---------

* ইন্টারনেট মুভি ডেটাবেজে S. N. Lakshmi (ইংরেজি)
**রুট ১৭৭** যুক্তরাষ্ট্রের নিউ জার্সি এ অবস্থিত, একটি রাজ্য মহাসড়ক। রুট ১৭৭, ০.২৪ মাইল লম্বা। রাস্তাটি দক্ষিণের ইউএস ২০৬ থেকে শুরু হয়ে, উত্তরের ফিফথ স্ট্রীট এ গিয়ে শেষ হয়। রুট ১৭৭, ১৯৫৩ সালে তৈরী করা হয়। তবে রাস্তাটি ১৯৭৪ সাল অবধি বিদ্যমান ছিল।

রাস্তার বিবরণ
-------------

Route 177's former northern terminus at 5th Street viewed from Somerville Old Cemetery
রুট ১৭৭, ০.২৪ মাইল লম্বা। রাস্তাটি দক্ষিণের ইউএস ২০৬ থেকে শুরু হয়ে, উত্তরের ফিফথ স্ট্রীট এ গিয়ে শেষ হয়। রুট ১৭৭, ১৯৫৩ সালে তৈরী করা হয়।

ইতিহাস
------

রুট ১৭৭, ১৯৫৩ সালে তৈরী করা হয়। তবে রাস্তাটি ১৯৭৪ সাল অবধি বিদ্যমান ছিল।

মূখ্য অংশবিশেষ
--------------

টেমপ্লেট:Jctinttop

০.০০০.০০ US ২০৬Southern terminus of Route 177.
০.২৪০.৩৯Fifth StreetState maintenance ended here. South Bridge Street continued northward heading to downtown Somerville.
১.০০০ মাঃ = ১.৬০৯ কিঃমিঃ; ১.০০০ কিঃমিঃ = ০.৬২১ মাঃ  

|-
|}

আরও দেখুন
---------

* New Jersey Route 160
* New Jersey Route 170

তথ্যসূত্র
---------

1. ↑  *Milepost Log of State Highways* (1969 সংস্করণ)। New Jersey State Highway Department। ১৯৬৯।
2. ↑  "South Bridge Street Straight Line Diagram" (পিডিএফ)। New Jersey Department of Transportation। ২০০৯। পৃষ্ঠা 2। সংগ্রহের তারিখ সেপ্টেম্বর ২৫, ২০০৯।

বহিঃসংযোগ
---------

* Moraseski, Dan; Alpert, Steve (২০০৯)। "177"। Alps Roads। সংগ্রহের তারিখ নভেম্বর ১২, ২০০৯।

**রুটের মানচিত্র**: 

|  |  |
| --- | --- |
|  | **KML ফাইল** (সম্পাদনা • সাহায্য) |

w:en:Template:Attached KML/New Jersey Route 177KML is from Wikidata
***নিউ জেনারেল ক্যাটালগ অব নেবুলি এন্ড ক্লাস্টারস অব স্টারস*** (সংক্ষেপে **এনজিসি** ) হচ্ছে গভীর-মহাআকাশের বস্তুসামগ্রীর একটি ক্যাটালগ যা জন লুই এমিল ড্রায়ারের দ্বারা ১৮৮৮ সালে সংকলিত। এটি উইলিয়াম এবং ক্যারোলিন হার্শেল, এবং জন হার্শেলের*জেনারেল ক্যাটালগ অব নেবুলি এন্ড ক্লাস্টারস অব স্টারস* কে প্রসারিত করেছে। এনজিসিতে ৭,৮৪০ টি বস্তু রয়েছে, এটি এনজিসি বস্তু নামে পরিচিত। এটি ছায়াপথ, তারকা ক্লাস্টার, নিঃসরণ নীহারিকা এবং শোষণ নীহারিকা সহ অনেক ধরনের গভীর স্পেস অবজেক্টগুলিকে অন্তর্ভুক্ত করে। ড্রায়ারও ১৮৯৫ এবং ১৯০৮ সালে *ইনডেক্স ক্যাটালগ* নামে এনজিসির দুটি পরিপূরক প্রকাশ করেছিলেন যা আরও ৫,৩৮৬ টি জ্যোতির্বিদ্যা সংক্রান্ত বস্তু বর্ণনা করে।

দক্ষিণ গোলার্ধের আকাশের বস্তুগুলি কিছুটা কম পুঙ্খানুপুঙ্খভাবে ক্যাটালগ করা হলেও অনেকগুলি জন হার্শেল বা জেমস ডানলপ দ্বারা পর্যবেক্ষণ করা হয়েছিল। এনজিসির অনেক ত্রুটি ছিল, তবে ১৯৭৩ সালে জ্যাক ডব্লিউ. সুলান্টিক এবং উইলিয়াম জি. টিফ্টের দ্বারা **সংশোধিত নিউ জেনারেল ক্যাটালগ** (আরএনজিসি) এবং ১৯৮৮ সালে রজার ডব্লিউ. সিনট এর এনজিসি*২০০০.০* এর আংশিক প্রচেষ্টার পরে ১৯৯৩ সালে এনজিসি / আইসি নামক এক প্রকল্পের মাধ্যমে এগুলি অপসারণের চেষ্টা শুরু হয়েছিল ।

২০০৯ সালে ওল্ফগ্যাং স্টেইনিক *সংশোধিত নতুন সাধারণ ক্যাটালগ* এবং*ইনডেক্স ক্যাটালগ* (আরএনজিসি / আইসি) সংকলন করেছিলেন।

আরও দেখুন
---------

* মেসিয়ার বস্তু
* *নীহারিকা এবং তারকাদের ক্লাস্টারগুলির ক্যাটালগ*
* জ্যোতির্বিদ্যা সংক্রান্ত ক্যাটালগ
* জ্যোতির্বিদ্যা সংক্রান্ত ক্যাটালগগুলির তালিকা
* এনজিসি বস্তুর তালিকা

তথ্যসূত্র
---------

বহিঃসংযোগ
---------
ইরাক এর নো ফ্লাই জোনসমূহের মানচিত্র
**অপারেশন সাউদার্ন ফোকাস** (ইংরেজি ভাষায়: Operation Southern Focus) ২০০৩ সালের ইরাক আগ্রাসনের ঠিক আগের একটা সময়ে মার্কিন তৎপরতাকে নির্দেশ করে। এ সময় মার্কিন যুক্তরাষ্ট্র এবং যুক্তরাজ্য কর্তৃক দক্ষিণ ইরাকের নো-ফ্লাই জোনে অণুপ্রবেশ বৃদ্ধি করা হয় এবং ইরাকের আকাশ প্রতিরক্ষা আর্টিলারি ও অন্যান্য জটিল সামরিক স্থাপনা থেকে তাদের প্রতি গোলা বর্ষণ শুরু হয়। এ সময় গোয়েন্দা তৎপরতাও বিশেষভাবে বৃদ্ধি পেয়েছিল। জুন ২০০২ থেকে শুরু করে ২০০৩ সালের মার্চে ইরাক আগ্রাসন শুরুর পূর্ব পর্যন্ত এই অপারেশন চলেছিল। সে হিসেবে এটাকে আগ্রাসন পূর্ব "সফ্‌টেনিং আপ" (softening up) বলা যেতে পারে যার মাধ্যমে ইরাকের আকাশ প্রতিরক্ষা ও যোগাযোগ ক্ষমতা কমিয়ে দেয়ার চেষ্টা করা হয়েছিল। লেফটেন্যান্ট জেনারেল মাইকেল মোসলে ২০০৩ সালের মাঝামাঝি সময়ে এই অপারেশনের কথা প্রকাশ করেন।

| ইরাক যুদ্ধ |
| --- |
| পূর্ববর্তী ঘটনাসমূহ | 

নিরস্ত্রীকরণ সংকট **·** 
গণবিধ্বংসী অস্ত্রের দাবী **·** 
যৌক্তিক ভিত্তি **·** 
জাতিসংঘ নিরাপত্তা পরিষদের হস্তক্ষেপ
 |
| আগ্রাসন এবংদখল | 

আগ্রাসন **·** 
দখলের ঘটনাপঞ্জি **·** 
হতাহতের পরিসংখ্যান **·** 
বহুজাতিক বাহিনী **·** 
অভ্যুত্থান **·** 
সন্ত্রাসী হামলা
 |
| পরিণাম | 

কোয়ালিশন প্রাদেশিক কর্তৃপক্ষ **·** 
শরণার্থী **·** 
ইরাক সার্ভে গ্রুপ (ডুয়েলফার প্রতিবেদন) **·** 
পুনর্গঠন **·** 
মানবাধিকার **·** 
গৃহযুদ্ধ **·** 
মার্কিন বাহিনী প্রত্যাহার
 |
| মতামত | 

আগ্রাসন বিষয়ক দৃষ্টিভঙ্গি **·** 
বিরোধিতা **·** 
প্রতিবাদ **·** 
বৈধতা **·** 
জড়িত ব্যক্তিবর্গ
 |
| 
ইরাক যুদ্ধ: উইকিনিউজ **·**  কমন্স  |
**মেহরীন মাহমুদ** (বেশিরভাগই ক্ষেত্রেই তার ডাক নাম *মেহরীন* নামে পরিচিত) হলেন একজন বাংলাদেশী সঙ্গীত শিল্পী। তার উপস্থাপনায়ও বেশ সুনাম রয়েছে। মেহরীন ১৯৯৩ সাল থেকে শুরু করে অদ্যাবধি পর্যন্ত বাংলাদেশের বিভিন্ন গণমাধ্যমে ওতপ্রোতভাবে জড়িয়ে রয়েছেন।

ব্যক্তিগত জীবন
--------------

মেহরীন ঢাকা, বাংলাদেশে জন্ম গ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্য একজন এম এ (সম্মান) স্নাতক ডিগ্রী লাভ করেন। তিনি দীর্ঘ দিন ধরে সঙ্গীত এবং গণমাধ্যমে কাজ করে আসছেন।

সঙ্গীত জীবন
-----------

মেহরীন মূলত বাংলা লয় গান করে থাকেন। তিনি ১৯৯৪ সালে তার কর্মজীবন শুরু করেন এবং সঙ্গীতে তার প্রথম এ্যালবাম *আনারি* ২০০০ সালে প্রকাশিত হয়। তিনি বর্তমানে চলমান "বাংলাদেশী আইডল মৌসুম ১" এর জন্য বিচারক হিসেবে কাজ করছেন। ২০০৮ সালে তিনি ব্যান্ড মৃগয়া রিয়ালিটি শোতে "ব্যান্ড কামরা" এর একজন বিচারক হিসেবে কাজ করেছিলেন।

এছাড়াও তিনি বাংলাদেশ জাতীয় ক্রিকেট দল এর জন্য আইসিসি ক্রিকেট চলাকালে "কাপ কিন্তু একটাই" শিরোনামে একটি গান ক্রিকেটপ্রেমিদের উদ্দেশ্য মুক্তি দেন।

এ্যালবাম সমূহ
-------------

২০০৮ সালের হিসাব মোতাবেক মেহরীনের ছয়টি একক অ্যালবাম মুক্তি পায়:

* *আনারি* (২০০০)
* *দেখা হবে* (২০০২)
* *মনে পড়ে তোমায়* (২০০৪)
* *ভালবাসার গান - একটি রোমাঞ্চকর প্রতিযোগিতা (২০০৫)*
* *ডন্ট ফরগেট মি* (২০০৬)
* *তুমি আসবে বলে* (২০০৮)

এছাড়াও তিনি "যদি গণতন্ত্র চাও" শিরোনামে আরও একটি গান করেন।

অন্যান্য কর্মকাণ্ড
------------------

তিনি বাংলাদেশ শিল্পকলা একাডেমীর জন্য একজন এমসি হিসাবে কাজ করেছেন। এছাড়াও জাতীয় ফাইন একাডেমি এবং ১৯৯২-২০০৪ সালে পারফর্মিং আর্টস ও ১৯৯২-২০০০ পর্যন্ত বিটিভি এবং জাতীয় রেডিও চ্যানেল বাংলাদেশ বেতারের একটি বার্তাপ্রদানকারী হিসেবে কাজ করেছেন।

সঙ্গীতানুষ্ঠান
--------------

মেহরীন ২০১০ সালে ৩ ডিসেম্বর তারিখে ৬ষ্ঠ সিটিসেল চ্যানেল আই মিউজিক এ্যাওয়ার্ড লালবাগ ফোর্ট এ কাজ করেছেন এবং তার সাথে আরও অন্যান্য অনেক বাংলাদেশী শিল্পীরা উপস্থিত ছিলেন।

তথ্যসূত্র
---------

1. ↑  Tumi Acho Boley on itunes
2. ↑  News on The Independent

আরও দেখুন
---------

* আসিফ আকবর
* সামিনা চৌধুরী
* আইয়ুব বাচ্চু

বহিঃসংযোগ
---------


উইকিমিডিয়া কমন্সে **মেহরীন মাহমুদ** সংক্রান্ত মিডিয়া রয়েছে।

* অফিসিয়াল ওয়েবসাইট
* মেহরীনে আই টিউনস
**গোয়েন্দা বরদাচরণ** বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। *মনোজদের অদ্ভুত বাড়ি* উপন্যাসে প্রথম আবির্ভাব হয়েছিল গোয়েন্দা বরদাচরণের, তারপর ১৯৭৬ সালের পূজাবার্ষিকী আনন্দমেলায় প্রকাশিত হয় 'গোয়েন্দা বরদাচরণ' গল্পটি। *মনোজদের অদ্ভুত বাড়ি* সিনেমায় বরদাচরণের ভূমিকায় অভিনয় করেছেন ব্রাত্য বসু। ৯০ এর দশকে বাংলা টেলিসিরিয়াল মনোজদের অদ্ভুত বাড়ীতে এই চরিত্রে অভিনয় করেন সুনীল মুখোপাধ্যায়।

চরিত্র
------

বরদাচরণের পুরো নাম জানা যায়না। বয়েস ত্রিশ বত্রিশ। তিনি গ্রামের সাধারণ চুরি চামারির কেস সলভ করে থাকেন। তার ভাগ্নে কাম সহকারীর নাম চাক্কু, পোষা কুকুর ডঙ্কি। তার স্বভাবচরিত্র অতি অদ্ভুত, অন্যান্য গোয়েন্দাদের মত নয়। তার কার্যকলাপ হাস্যরসের উদ্রেক করে। স্বাভাবিক নিয়মে কাজ করতে চাননা বরদাচরণ। যেমন কারো বাড়িতে গেলে তিনি কক্ষনো সদর দরজা দিয়ে ঢোকেন না, পাঁচিল টপকে বা জানালা ভেঙ্গে ঢোকার ইতিহাস আছে। মনোজদের অদ্ভুত বাড়ি ছাড়া লেখক সর্বমোট সাতটি গোয়েন্দা কাহিনী সিরিজ লিখেছেন বরদাচরণকে নিয়ে।

গল্প
----

* *কুস্তির প্যাঁচ*
* *নয়নচাঁদ*
* *গয়াপতির বিপদ*
* *গোয়েন্দা বরদাচরণ*
* *তাহলে*
* *বহুরূপী বরদাচরণ*
* *পটলবাবুর বিপদ*

তথ্যসূত্র
---------

1. ↑  "গোয়েন্দা বরদাচরণ"। সংগ্রহের তারিখ ২৫ জুন ২০১৯।
2. ↑  "খুদে-জগতের গল্প"। *desh.co.in*। সংগ্রহের তারিখ ২০১৯-০৬-২৭।
3. ↑  "মন্ত্রী যখন গোয়েন্দা"। ২৫ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৫ জুন ২০১৯।
4. ↑  "কে এই নতুন গোয়েন্দা চরিত্র? জেনে নিন.. - Independent 24X7 Bangla"। *Dailyhunt* (ইংরেজি ভাষায়)। সংগ্রহের তারিখ ২০১৯-০৬-২৫।
5. ↑  "সত্যজিত্‍কে বলতাম, করবেন না স্যর, বদনাম হয়ে যাবে!"। *Dailyhunt* (ইংরেজি ভাষায়)। সংগ্রহের তারিখ ২০২০-০৮-২৭।
6. ↑  "২৫টি সেরা ভুত"। সংগ্রহের তারিখ ২৫ জুন ২০১৯।
**ফ্ল্যাপি বার্ড** হল একটি মোবাইল গেম যা ভিয়েতনামের ভিডিও গেম শিল্পী এবং প্রোগ্রামার ডং ন্গুয়েন তার গেম ডেভেলপমেন্ট কোম্পানি .গিয়ার্স -এর অধীনে তৈরি করেছেন। গেমটি একটি সাইড-স্ক্রোলার যেখানে প্লেয়ার একটি পাখিকে নিয়ন্ত্রণ করে, সবুজ পাইপের কলামের মধ্যে তাদের আঘাত না করে উড়ে যাওয়ার চেষ্টা করে। ন্গুয়েন বেশ কয়েক দিন ধরে গেমটি তৈরি করেছিলেন, একটি পাখি নায়ক ব্যবহার করে যা তিনি ২০১২ সালে একটি বাতিল গেমের জন্য ডিজাইন করেছিলেন।

২০১৩ সালের মে মাসে গেমটি মুক্তি পেয়েছিল তবে ২০১৪ সালের প্রথম দিকে হঠাৎ জনপ্রিয়তা বৃদ্ধি পেয়েছিল এবং স্লিপার হিট হয়ে ওঠে। *ফ্ল্যাপি বার্ড* কিছু সমালোচকের কাছ থেকে খারাপ পর্যালোচনা পেয়েছিল, যারা তার উচ্চ স্তরের অসুবিধার সমালোচনা করেছিল এবং গ্রাফিক্স এবং গেম মেকানিক্সে কথিত চৌর্যবৃত্তির সমালোচনা করেছিল, যখন অন্যান্য পর্যালোচকরা এটি আসক্ত বলে মনে করেছিলেন। জানুয়ারী ২০১৪ এর শেষে, এটি আইওএসের জন্য অ্যাপ স্টোরে সর্বাধিক ডাউনলোড করা ফ্রি গেম ছিল। এই সময়ের মধ্যে, এর ডেভেলপার বলেছিলেন যে ফ্ল্যাপি বার্ডইন-অ্যাপ বিজ্ঞাপন এবং বিক্রয় থেকে প্রতিদিন ৫০ হাজার ডলার উপার্জন করছে।

১০ ফেব্রুয়ারি, ২০১৪ তারিখে ফ্ল্যাপি বার্ডকে অ্যাপ স্টোর এবং গুগল প্লে উভয় থেকে সরিয়ে দেওয়া হয়েছিল, ডং ন্গুয়েন দাবি করেছিলেন যে তিনি গেমটির আসক্তির প্রকৃতি এবং অত্যধিক ব্যবহার হিসাবে বিবেচিত হওয়ার জন্য দোষী বোধ করেছিলেন। এর জনপ্রিয়তা এবং আকস্মিক অপসারণের ফলে গেমটির সাথে ফোনগুলি ইনস্টল করা হয়েছিল তার অপসারণের আগে ইন্টারনেটে উচ্চ মূল্যের জন্য বিক্রয়ের জন্য রাখা হয়েছিল।    *ফ্ল্যাপি বার্ডের* অনুরূপ গেমগুলি আইওএস অ্যাপ স্টোরে এটি অপসারণের পরে জনপ্রিয় হয়ে ওঠে এবং অ্যাপল এবং গুগল উভয়ই মূল গেমটির অনুরূপ হওয়ার জন্য তাদের অ্যাপ স্টোর থেকে গেমগুলি সরিয়ে দিয়েছে।

২০১৪ সালের আগস্টে, *ফ্ল্যাপি বার্ডের* একটি সংশোধিত সংস্করণ, যা *ফ্ল্যাপি বার্ডস ফ্যামিলি* নামে পরিচিত, একচেটিয়াভাবে আমাজন ফায়ার টিভির জন্য প্রকাশিত হয়েছিল। আমেরিকান প্রতিষ্ঠান বে টেক এন্টারটেইনমেন্টন একটি লাইসেন্সযুক্ত মুদ্রা-চালিত *ফ্ল্যাপি বার্ড* তোরণ গেমও প্রকাশ করেছে।

তথ্যসূত্র
---------

1. ↑  McCracken, Harry (ফেব্রুয়ারি ৯, ২০১৪)। । মার্চ ৭, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ৯, ২০১৪।  `|শিরোনাম=` অনুপস্থিত বা খালি (সাহায্য)
2. ↑  Molina, Brett (ফেব্রুয়ারি ১০, ২০১৪)। "Phones with 'Flappy Bird' app fetching big bids on eBay"। *USA Today*। ফেব্রুয়ারি ১০, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৪।
3. ↑  Thier, Dave (ফেব্রুয়ারি ১০, ২০১৪)। "'Flappy Bird' Price Skyrocketing on eBay"। *Forbes*। ফেব্রুয়ারি ১২, ২০১৪ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১০, ২০১৪।
4. ↑  Stuart, Keith (Jan 12, 2015) "Flappy Bird lands on arcade machine"  ওয়েব্যাক মেশিনে আর্কাইভকৃত নভেম্বর ৭, ২০১৭ তারিখে The Guardian.
**জামতলার মিষ্টি** হলো বাংলাদেশের যশোর জেলার জামতলা বাজারে উৎপন্ন একটি বিখ্যাত মিষ্টি।
 এটি ছানা দিয়ে তৈরি গোলাকৃতির একটি মিষ্টি যা ঘন চিনির রসে ডুবানো থাকে। এই মিষ্টি রসগোল্লার একটি প্রকরণ। এটি দেখতে কিছুটা লালচে বা বাদামী রংয়ের হয়ে থাকে। জামতলা বাজারের সাদেক আলী নামক জনৈক ব্যক্তি এই মিষ্টি তৈরি করেন বলে এটি *সাদেক গোল্লা* নামেও পরিচিত।

ইতিহাস
------

জামতলার মিষ্টির ইতিহাস ছয় দশকের বেশি। ১৯৫৫ সালে যশোর-সাতক্ষীরা সড়কের পাশে অবস্থিত জামতলা বাজারে চায়ের দোকানদার ছিলেন জনৈক শেখ সাদেক আলী। প্রতিদিন গোয়ালরা দোকানে গরুর দুধ দিয়ে যেত। একদিন প্রয়োজনের তুলনায় দুধের পরিমাণ বেশি হলে সাদেক দুধ কিনতে অপারগতা প্রকাশ করেন। এ সময় কুমিল্লার এক ব্যক্তি সাদেক আলীকে বলেন যে দুধের মান খুব ভালো এবং সেই দুধ রেখে দেওয়ার অনুরোধ করলেন। কুমিল্লার সেই ব্যক্তি আরও বললেন যে তিনি রাতে মিষ্টি তৈরি করে দেবেন। সেই দুধ দিয়ে মিষ্টি তৈরি শুরু হয়। কুমিল্লার সেই ব্যক্তির শিখিয়ে দেওয়া পদ্ধতিতে সাদেক আলী মিষ্টি তৈরি শুরু করেন। সাদেক আলীর এই মিষ্টির স্বাদ ও গুণাগুণের জন্য এর খ্যাতি ছড়াতে *সাদেক গোল্লা* নামে। পরবর্তীতে এটি এর উৎপত্তিস্থলের নামে *জামতলার মিষ্টি* হিসেবে সারা দেশে পরিচিতি লাভ করতে থাকে। এই মিষ্টি তৈরির প্রক্রিয়া রসগোল্লার অনুরূপ তবে ব্যবহৃত উপকরণে কিছুটা বিশেষত্ব রয়েছে। তাই একে *জামতলার রসগোল্লা*ও বলা হয়।

প্রস্তুতি
---------

### উপকরণ

* দেশী গরুর দুধের ছানা
* চিনির দ্রবণ বা সিরাপ

এছাড়া জ্বালানী হিসেবে তেঁতুল কাঠ বা বাবলা কাঠ কিংবা বেলকাঠ।

### প্রণালী

জামতলার রসগোল্লা প্রস্তুত করতে হলে প্রথমে দেশী গরুর দুধের ছানা দিয়ে ছোট ছোট গোল্লা বা বল তৈরি করে নেয়া হয়। এরপর অল্প আঁচে এই ছানার বলগুলোকে চিনির সিরাপে ফুটানো বা সেদ্ধ করা হয়। পর্যায়ক্রমে সেগুলো বাদামী বর্ণের হয়ে আসলেই তৈরি 
হয়ে যায় সাদেক গোল্লা। তবে অন্যস্থানে *সাদেক গোল্লা* প্রস্তুত করতে গিয়ে তাতে স্বাদে পার্থক্য পরিলক্ষিত হয়েছে। সাদেক গোল্লা বা জামতলার রসগোল্লার মূল প্রস্তুতকারী সাদেক আলীর পুত্রের মতে: 

>  "চুলা ও পাত্র অন্যত্র নিয়ে গেলে এই মিষ্টির স্বাদ থাকবে না।"
> 
> 
> 

এর কারণ বোধহয়, দেশী গরুর দুধ হতে প্রস্তুতকৃত ছানা এবং জ্বালানী হিসেবে তেঁতুল কাঠ বা বাবলা কাঠ কিংবা বেলকাঠের ব্যবহার যার কারণে জামতলায় তৈরি এই রসগোল্লার স্বাদে স্বাতন্ত্র্য এসেছে।

তথ্যসূত্র
---------

1. 1 2  "বাংলার রস, বাংলার মিষ্টি"। রাইজিংবিডি.কম। সংগ্রহের তারিখ ২০২০-১০-০১।
2. 1 2  "বাংলাদেশের সেরা সেরা মিষ্টির গল্পগাঁথা"। বিডিলাইভ২৪। সংগ্রহের তারিখ ২০২০-১০-০১। [*স্থায়ীভাবে অকার্যকর সংযোগ*]
3. ↑  "বাংলাদেশের মিষ্টি"। ডয়চে ভেলে বাংলা। সংগ্রহের তারিখ ২০২০-১০-০১।
4. 1 2  "The Concept of Desserts in Bangladesh" (ইংরেজি ভাষায়)। দ্য ডেইলি স্টার। সংগ্রহের তারিখ ২০২০-১০-০১।
5. ↑  "বিভিন্ন জেলার প্রসিদ্ধ সব মিষ্টির সম্ভার উত্তরায়"। বাংলা ট্রিবিউন। ২০১৯-০৯-০৬ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
6. 1 2  "জামতলার রসগোল্লা বিদেশে যাচ্ছে"। কালের কণ্ঠ। সংগ্রহের তারিখ ২০২০-১০-০১।
7. ↑  "যেভাবে তৈরি করবেন যশোরের জামতলি স্পঞ্জ রসগোল্লা"। newsbangladesh.com। সংগ্রহের তারিখ ২০২০-১০-০১। [*স্থায়ীভাবে অকার্যকর সংযোগ*]
8. ↑  "নিজের শ্রেষ্ঠত্ব বজায় রেখেছে যশোরের জামতলার রসগোল্লা"। ভোরের কাগজ। ৩১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
**দেমোসতেনেস কোরেইয়া দে সিলোস** (পর্তুগিজ: *Demóstenes*, ব্রাজিলীয় পর্তুগিজ: [dˌemˈɔstenys]; ১৭ জানুয়ারি ১৮৯২ – ১১ আগস্ট ১৯৬১; **দেমোসতেনেস** নামে সুপরিচিত) একজন ব্রাজিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পালমেইরাস এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেছিলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেছিলেন।

দেমোসতেনেস ১৯১৬ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ১ ম্যাচে ১টি গোল করেছিলেন। তিনি ব্রাজিলের হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি তৃতীয় স্থান অধিকার করেছিলেন।

আন্তর্জাতিক ফুটবল
-----------------

দেমোসতেনেস কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে ব্রাজিলের জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

দেমোসতেনেস কোরেইয়া দে সিলোস ১৮৯২ সালের ১৭ই জানুয়ারি তারিখে ব্রাজিলের সাও পাওলোতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬১ সালের ১১ই আগস্ট তারিখে, ব্রাজিলে ৬৯ বছর বয়সে তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| ব্রাজিল | ১৯১৬ | ১ | ১ |
| সর্বমোট | ১ | ১ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Brazil - Squad" [ব্রাজিল - দল]। *worldfootball.net* (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।

বহিঃসংযোগ
---------

* ট্রান্সফারমার্কেটে দেমোসতেনেস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে দেমোসতেনেস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে দেমোসতেনেস (ইংরেজি) উইকিউপাত্তে এটি সম্পাদনা করুন
**মেহরিন রাহিল** ( উর্দু/পাঞ্জাবি:  مہرین راحیل ) একজন পাকিস্তানি মডেল, অভিনেত্রী। তিনি পারিবারিক প্রতিষ্ঠান আর-ভিশনের ব্যবস্থাপনা পরিচালক এবং উপস্থাপিকা যিনি পাকিস্তানি চলচ্চিত্র এবং ধারাবাহিকেও কাজ করেন। 

তিনি মেরি জাত জাররা-ই-বেনিশান, দস্তান, মাস্তানা মাহি, আশক এবং জিন্দেগি গুলজার হ্যায়-তে প্রধান প্রধান চরিত্রে অভিনয়ের জন্য সর্বাধিক পরিচিত। তিনি ২০১১ সালে জাওয়াদ আহমাদের ভিরসা চলচ্চিত্রে আত্মপ্রকাশ করেন। ২০১৩ সালে তিনি একজন ব্রিটিশ পরিচালক স্টিভেন ডিন মুর পরিচালিত তামান্না চলচ্চিত্রে অভিনয় করেন।

প্রাথমিক জীবন
-------------

মেহরিন রাহিল অভিনেত্রী ও সমাজকর্মী সিমি রাহিলের মেয়ে। তার ভাই দানিয়াল রাহেলও একজন মডেল-অভিনেতা। তিনি লাহোর গ্রামার স্কুল এবং লাহোর কলেজ অফ আর্টস অ্যান্ড সায়েন্সে পড়াশোনা করেন এবং পরে লন্ডনে নৃত্য, নাটক এবং স্ক্রিপ্ট রাইটিংয়ের ডিপ্লোমার জন্য যান।

কর্মজীবন
--------

৮ বছর বয়সে মেহরিন রাহিল মডেল হিসাবে তার কর্মজীবন শুরু করেছিলেন। তিনি আইসিআই, হেড অ্যান্ড শোল্ডার্স, প্যানটিন, লিপটন, টেলিনর, উফোন, পিটিসিএল এবং সুপার বিস্কুটের বিজ্ঞাপনে অভিনয় করেছেন।

তথ্যসূত্র
---------

1. ↑  "Mehreen Raheel has been blessed with a baby girl! | Pakistan Today"। *www.pakistantoday.com.pk*। সংগ্রহের তারিখ ২০২০-০৬-০৮।
2. ↑  "Pakistani TV shows are detergents to wash away Indian soap operas"। *Times of India Blog* (ইংরেজি ভাষায়)। ২০১৬-০৭-২৬। সংগ্রহের তারিখ ২০২০-০৬-০৮।
3. 1 2 3  "Mehreen Raheel"। Urdu Wire.com। সংগ্রহের তারিখ ২০১২-১১-২৭।
*একই নামের অন্যান্য ব্যক্তিবর্গের জন্য দেখুন গিয়াসউদ্দিন।*
**জামশিদ গিয়াসউদ্দিন আল কাশির**  মধ্যযুগের একজন প্রতিভাধর মুসলমান জ্যোতির্বিজ্ঞানী। এই বিজ্ঞানী মহাকাশ পর্যবেক্ষণ ও গবেষণায় তার পরীক্ষা-নিরীক্ষাকে নিবদ্ধ রেখেছিলেন।

জন্ম ও শিক্ষাজীবন
-----------------

কর্মজীবন
--------

তিনি স্বরচিত *রিসালাহ্ দার শারহ্-ই আলাদ-ই রাসাদ* নামক গ্রন্থে এই সকল পরীক্ষা-নিরীক্ষা সংক্রান্ত বিশদ বিবরণ লিপিবদ্ধ করে গেছেন। এটি হস্তলিখিত গ্রন্থ। ফার্সি ভাষায় লেখা এ গ্রন্থ ইংরেজি ভাষায় অনূদিত হয়েছে। এতে তার বিভিন্ন গবেষণা, ধারণা ও আবিষ্কারের কথা বর্ণিত আছে। অনূদিত গ্রন্থটি তার বিষয়ে পাশ্চাত্য তথ্য বিজ্ঞানবিশ্বকে কৌতূহলী করে তুলে। এই গ্রন্থ থেকে জানা গেছে যে তিনি মহাকাশ পর্যবেক্ষণের জন্য দুটি গুরুত্বপূর্ণ যন্ত্র আবিষ্কার করেছিলেন। এ গ্রন্থে ঐ যন্ত্র দুটির চিত্রসহ নির্মাণ-পদ্ধতি এবং ব্যবহারবিধি বর্ণিত আছে। প্রখ্যাত জার্মান বিজ্ঞানী পল লাকি এবং রুশ বিজ্ঞানী বিএ রোজেনফেল্ড ও এপি ইউশকেভিচ গবেষণা করতে গিয়ে আল কাশির এই যন্ত্র দুটির সঙ্গে আধুনিক ইলেকট্রনিক কম্পিউটারের সম্পর্ক নির্ণয়ের চেষ্টা করেছেন। ১৪২৯ খ্রিষ্টাব্দে, মতান্তরে ১৪৩৬ খ্রিষ্টাব্দে, তিনি পরলোকগমন করেন।

তথ্যসূত্র
---------

1. ↑  নাসরীন মুস্তাফা: *জামশিদ গিয়াসউদ্দিন আল কাশি : জ্যোতির্বিজ্ঞানে তার অবদান*, দ্বিতীয় সংস্করণ : মে, ২০০৯, প্রকাশক : ইসলামিক ফাউন্ডেশন, ঢাকা, বাংলাদেশ।

বহি:সংযোগ
---------

তথ্যসূত্র
---------
'বিল্লু অর জোজী' কমিক্স
**বিল্লু** হচ্ছে প্রয়াত কার্টুনিস্ট প্রাণ কুমার শর্মা দ্বারা সৃষ্ট একটি কার্টুন চরিত্র। এটি 'ডায়মন্ড কমিক্স' দ্বারা প্রকাশিত হয়। বিল্লু চরিত্রটি ১৯৭৩ সালে তৈরি করা হয়। চরিত্রটি দিল্লিতে বসবাসকারী একটি ছেলে এবং সত্তরের দশক থেকে শুরু হয়ে নব্বইয়ের দশকে শেষ হয়।

বিল্লু হচ্ছে একজন স্কুলপড়ুয়া উঠতিবয়সী ছেলে। মার্কিন কমিক্স চরিত্র 'আর্চি'র মতই বিল্লু একজন ছন্নছাড়া, ভবঘুরে ছেলে যে মেয়েদের পেছনে ঘোরে যদিও 'আর্চি'র মত পুরোপুরি নয় কারণ বিল্লু আবার ক্রিকেট খেলতে পছন্দ করে। বিল্লুর চোখ কেউ দেখেনি কারণ তার মাথার চুল দ্বারা তার কপাল এবং চোখ দুটো সবসময়ই ঢাকা থাকে তবে 'বিল্লু ভ্যালেন্টাইন ডে' নামের একটি কমিক্স বইয়ের 'এক দিন' গল্পে বিল্লু একটি কুকুর দেখে ভয় পায় এবং বাতাসে তার চুল উড়ে তার চোখ দুটি বেরিয়ে পড়ে। বিল্লুর চরিত্রটা একটা দুষ্ট ছেলের যে সবার সাথে দুষ্টামি করে, এই দুষ্টামির কারণে সে অনেক ঝামেলাতেও পড়ে, সে মাঝেমধ্যেই তার প্রতিবেশীদের মাধ্যমে তার 'ঋণাত্মক চিত্র' সে দূর করার চেষ্টা করে।.

বিল্লুর একটি বাচ্চা কুকুর আছে যার নাম *মোতি*। বিল্লুর বন্ধু-বান্ধবীদের মধ্যে রয়েছে গব্দু, জোজী, মোনু, বিশ্বম্ভর এবং আরো অন্যান্য। বজরঙ্গী পালোয়ান এবং ঢক্কন বিল্লুর বন্ধু এবং শত্রু দুইধরনের ভূমিকায়ই থাকে। জোজীর বাবা অবসরপ্রাপ্ত কর্নেল থ্রী নট থ্রী বিল্লুকে পছন্দ করেননা।

১৯৭৩ সালে কার্টুনিস্ট প্রাণ কুমার শর্মা তার কমিক্সে বিল্লু নামের এক চরিত্র সৃষ্টির কথা ভাবেন। তিনি বিল্লুর কথা কল্পনা করেন যার মাথার চুল তার কপালসহ চুল পর্যন্ত ঢাকা। সত্তরের দশকেই বিল্লু ব্যাপক পাঠকপ্রিয়তা পায়। বিল্লুকে দেখা যায় তার কুকুর মোতিকে নিয়ে রাস্তায় ঘুরছে, বাসায় টিভি দেখছে। বিল্লু তার বন্ধুদের সঙ্গে আড্ডা, দুষ্টামি বা ক্রিকেট খেলছে।

প্রত্যেকটা কমিক্স বইয়ে আলাদা আলাদা কাহিনী সন্নিবেশিত আছে, জোজীকে আগে বিল্লুর বান্ধবী হিসেবে দেখানো হলেও পরে দেখানো হয় যে বিল্লু জোজীর সঙ্গে প্রেম করতে চায়।

তথ্যসূত্র
---------

1. ↑  "প্রাণ কুমার শর্মা: ভারতীয় কমিক্সের যুগান্তকারী স্রষ্টা"। *টুনস ম্যাগ*। সংগ্রহের তারিখ ২০১৯-০৯-১৪।
2. ↑  PTI (২০১৪-০৮-০৬)। "Consumer"। *www.livemint.com/*। সংগ্রহের তারিখ ২০১৬-০৩-০৩।
3. ↑  "7 Comics you need to re-read and revisit your childhood this Children's Day!"। *India.com*। ২০১৫-১১-১৪। সংগ্রহের তারিখ ২০১৬-০৩-০৩।
4. ↑  Seervai, Shanoor (২০১৪-০৮-০৬)। "Creator of Chacha Chaudhary Comics, Pran Sharma, Dies"। *WSJ*। সংগ্রহের তারিখ ২০১৬-০৩-০৩।
5. ↑  "Pran, the creator of India's aam aadmi superheroes, no more"। *Firstpost*। ২০১৪-০৮-০৬। সংগ্রহের তারিখ ২০১৬-০৩-০৩।
6. ↑  Sharma, Nikita (২০১৪-০৮-০৬)। "Shrimatiji, Billoo, Pinki: Pran Kumar Sharma beyond Chacha Chaudhary"। *dna*। সংগ্রহের তারিখ ২০১৬-০৩-০৩।
7. ↑  Offensive, Marking Them (২০১৪-০৮-১০)। "The man whose brain worked faster than Chacha Chaudhary"। *The Times of India*। সংগ্রহের তারিখ ২০১৬-০৩-০৩।
**ক্রীড়া সংস্থা** হচ্ছে **ক্রীড়া** সম্পর্কিত সংস্থা যা খেলাধুলা পরিচালনা, ক্রীড়াসম্পর্কিত পরিকল্পনা, আয়োজন ও উন্নয়ন ইত্যাদি বিষয়ে কাজ করে। জাতীয় অলিম্পিক কমিটি, জাতীয় ক্রীড়া ফেডারেশন এবং আঞ্চলিক ক্রীড়া সংগঠনগুলো ইত্যাদি হচ্ছে বাংলাদেশের কিছু ক্রীড়া সংস্থা। বিভিন্ন ক্রীড়া ক্লাব ও সামাজিক সংগঠনও ক্রিড়াসংস্থা হিসেবে কাজ করে।

ক্রীড়া সংস্থার কার্যক্রম
-------------------------

ক্রীড়া সংস্থাসমূহকে সরকারি ক্রীড়া সংস্থা ও বেসরকারি ক্রীড়া সংস্থা এই দুটি ভাগে ভাগ করা যায়। 
বাংলাদেশে ক্রীড়া সংস্থাকে জেলা পর্যায়ে ৬৪ টি আঞ্চলিক শাখায় বিভক্ত। জেলার নামেই এসব ক্রীড়া সংস্থা পরিচিত। এসব আঞ্চলিক ক্রীড়া সংস্থাসমূহের মূল কাজ সর্বস্তরের জনসাধারণকে খেলাধুলার সাথে সম্পৃক্ত করে তরুন সমাজকে অসামাজিক কার্যকলাপ থেকে দূরে রাখা। এরা ক্রীড়া দল গঠন করে খেলোয়াড় সংগ্রহ, ক্রীড়া প্রশিক্ষণ শিবির আয়োজন, প্রশিক্ষক নিয়োগ ও আর্থিক পৃষ্ঠপোষক খুঁজে বের করে। জাতীয় ক্রীড়া পরিষদ, ক্রীড়া পরিদপ্তর এবং বিকেএসপি যুব ও ক্রীড়া মন্ত্রণালয়ের অধীনে বাংলাদেশে সরকারি ক্রীড়া সংস্থা হিসেবে কাজ করে।

বাংলাদেশের প্রধান ক্রীড়া সংস্থা হচ্ছে জাতীয় ক্রীড়া পরিষদ এটা যুব ও ক্রীড়া মন্ত্রণালয়ের অধীন একটি স্বায়ত্তশাসিত সংস্থা হিসেবে দেশব্যাপী খেলাধুলার উন্নয়নে কার্যকর ভূমিকা পালন করে। জাতীয় ক্রীড়া পরিষদের নিবন্ধনকৃত জাতীয় ক্রীড়া ফেডারেশন এবং আঞ্চলিক তথা বিভাগীয়, জেলা ও উপজেলা ক্রীড়া সংস্থাসমূহ দেশের ক্রীড়া উন্নয়নে কাজ করে।

জেলা ক্রীড়া সংস্থার কর্মকাণ্ড
------------------------------

তথ্যসূত্র
---------
**শওকত কাইফি** (১৯২৭/২৮ - ২২ নভেম্বর ২০১৯) ছিলেন একজন ভারতীয় মঞ্চ ও চলচ্চিত্র অভিনেত্রী। তার স্বামী ছিলেন প্রখ্যাত উর্দু ভাষার কবি ও চলচ্চিত্রের গীতিকার কাইফি আজমি। তিনি ও তার স্বামী ভারতের কমিউনিস্ট দলের সাংস্কৃতিক প্লাটফর্ম ইন্ডিয়ান পিপল্‌স থিয়েটার অ্যাসোসিয়েশন (আইপিটিএ) ও প্রোগ্রেসিভ রাইটার্স অ্যাসোসিয়েশনের (আইডব্লিউএ) প্রধান ব্যক্তিত্ব ছিলেন। তার কন্যা একাধিকবার জাতীয় চলচ্চিত্র পুরস্কার বিজয়ী অভিনেত্রী শাবানা আজমি।

তার অভিনীত উল্লেখযোগ্য চলচ্চিত্রসমূহ হল *গরম হাওয়া*, *উমরাও জান* (১৯৮১), *বাজার* (১৯৮২), ও *সালাম বোম্বে* (১৯৮৮)। তার রচিত স্মৃতিকথা *কাইফি ও আমি*।

জীবনী
-----

শওকত কাইফি ব্রিটিশ ভারতের হায়দ্রাবাদ রাজ্যে উত্তর প্রদেশের এক শিয়া পরিবারে জন্মগ্রহণ করেন। তিনি আওরঙ্গবাদে বেড়ে ওঠেন। তরুণ বয়সে উর্দু ভাষার কবি কাইফি আজমির সাথে তার বিয়ে হয়। তাদের দুই সন্তান রয়েছে। তাদের পুত্র বাবা আজমী প্রখ্যাত আলোকচিত্রী ও চিত্রগ্রাহক এবং কন্যা অভিনেত্রী শাবানা আজমি। বাবা আজমী তানবী আজমীকে বিয়ে করেন। তানবী জন্মসূত্রে একজন হিন্দু এবং অভিনেত্রী ঊষা কিরণের কন্যা। শাবানা প্রখ্যাত কবি ও চলচ্চিত্রের গীতিকার জাভেদ আখতারকে বিয়ে করেন।

১৯৫০-এর দশকের মাঝামাঝিতে তিনি মুম্বইয়ের চলচ্চিত্র শিল্পে লেখিকা ও গীতিকার হিসেবে কাজ খুঁজতে শুরু করেন। তিনি গীতিকার হিসেবে সফলতা অর্জন করেন। কয়েক বছরের মধ্যে তিনি মুম্বইয়ের নিকটবর্তী জুহুতে একটি অ্যাপার্টমেন্ট ক্রয় করতে সক্ষম হন। চলচ্চিত্র শিল্পে তার স্বামীর সহযোগিতা তাকে চলচ্চিত্রে অভিনয়ের ক্ষেত্রেও সহায়তা করে।

তিনি প্রায় এক ডজন চলচ্চিত্রে অভিনয় করেছেন। তার শুরুর দিকের উল্লেখযোগ্য কাজ ছিল ভারত বিভাজনের ফলাফল নিয়ে নির্মিত এম. এস. সাথ্যুর *গরম হাওয়া* (১৯৭৩)। এ সময়ে তার অভিনীত অন্যান্য উল্লেখযোগ্য চলচ্চিত্রগুলো হল মুজাফফর আলির *উমরাও জান* (১৯৮১) ও সাগর সারহাদির *বাজার* (১৯৮২)। *উমরাও জান* চলচ্চিত্রে তিনি লখনৌ পতিতালয়ের মালিক খানুম জান চরিত্রে অভিনয় করেন, যার অভিবাকত্বে লাজুক ও আত্মপ্রত্যয়হীন আমিরন জমকালো উমরাও-এ পরিণত হয়। এই চরিত্রে তিনি উদ্যমহীন ও স্বাভাবিক ছিলেন এবং পর্দায় তার উপস্থিতিও উপভোগ্য ছিল। তিনি জে. পি. দত্তের *২০০৬-এর সংস্করণে* একই চরিত্রে অভিনয় করা তার নিজের কন্যা শাবানা আজমির থেকে এগিয়ে ছিলেন।

কাইফি আজমির মৃত্যুর পর তিনি *কাইফি ও আমি* নামে একটি স্মৃতিকথা লিখেন, যা *কাইফি অউর ম্যাঁয়* নামে মঞ্চ উপযোগী করা হয়। এটি ২০০৬ সালে কাইফির ৪র্থ মৃত্যুবার্ষিকীতে মুম্বইয়ে মঞ্চস্থ করা হয়। শওকত কাইফি ২০১৯ সালের ২২শে নভেম্বর জুহুতে নিজ বাসভবনে মৃত্যুবরণ করেন।

তথ্যসূত্র
---------

1. ↑  "মারা গেলেন শাবানা আজমির মা শওকত কাইফি"। *বাংলানিউজটোয়েন্টিফোর.কম*। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।
2. ↑  "শাবানা আজমির মা আর নেই"। *দৈনিক প্রথম আলো*। ২২ নভেম্বর ২০১৯। সংগ্রহের তারিখ ২৩ নভেম্বর ২০১৯।
3. 1 2  জোশী, নম্রতা (২২ নভেম্বর ২০১৯)। "Actor, writer, comrade Shaukat Kaifi passes away"। *দ্য হিন্দু* (ইংরেজি ভাষায়)। সংগ্রহের তারিখ ২৩ নভেম্বর ২০১৯।
4. ↑  "অভিনেত্রী শওকত কাইফি আর নেই"। *দৈনিক মানবজমিন*। ২৩ নভেম্বর ২০১৯। সংগ্রহের তারিখ ২৩ নভেম্বর ২০১৯।

বহিঃসংযোগ
---------

* ইন্টারনেট মুভি ডেটাবেজে শওকত কাইফি উইকিউপাত্তে এটি সম্পাদনা করুন (ইংরেজি)
**ব্যবসায় বিদ্যা** (ইংরেজি: Business Studies) একটি উচ্চশিক্ষায়তনিক পাঠ্য বিষয়। এই শাস্ত্রটিতে হিসাববিজ্ঞান, অর্থায়ন ও ব্যাংকিং, ব্যবসায় সংগঠন ও ব্যবস্থাপনা, বিপণন, অর্থনীতি, পরিসংখ্যান এবং কোনো কোনো ক্ষেত্রে ভূগোল নামক বিষয়গুলোর সম্মিলন রয়েছে।

বাংলাদেশে ব্যবসায় বিদ্যা
-------------------------

বাংলাদেশে এই উচ্চশিক্ষায়তনিক পাঠ্যবিষয়টি **"ব্যবসায় শিক্ষা"** নামেই বেশি পরিচিত। বাংলাদেশে যে তিনটি বিভাগ নিম্ন মাধ্যমিক ও উচ্চ মাধ্যমিক স্তরে পড়ানো হয়,ব্যবসায় শিক্ষা বিভাগটি তার মধ্যে অন্যতম। বাংলাদেশে ব্যবসায় শিক্ষা নামক বিভাগটি সাধারণত নিম্ন মাধ্যমিক স্তর থেকে পড়ানো হয়ে থাকে। বাংলাদেশে নিম্ন-মাধ্যমিক পর্যায় থেকে ব্যবসায় শিক্ষা পাঠদান কার্যক্রম শুরু হয়। উচ্চ-মাধ্যমিক এবং বিশ্ববিদ্যালয়ে উচ্চতর পর্যায়ের শিক্ষা কার্যক্রমেও ব্যবসায় শিক্ষা বিষয়ক আলাদা বিভাগ অনুযায়ী কার্যক্রম চালু রয়েছে।

অন্যান্য দেশে
-------------

অস্ট্রেলিয়া, আর্জেন্টিনা, আয়ারল্যান্ড, কানাডা, জিম্বাবুয়ে, তানজানিয়া, দক্ষিণ আফ্রিকা, নেপাল, নিউজিল্যান্ড, পাকিস্তান, বাংলাদেশ, ভারত, মালয়েশিয়া, যুক্তরাজ্য, শ্রীলঙ্কা, সুইডেন এবং হংকংয়ে মাধ্যমিক স্তরে, সেইসাথে অনেক দেশে বিশ্ববিদ্যালয় পর্যায়ে পড়ানো হয়ে থাকে।

তথ্যসূত্র
---------

1. ↑  "ব্যবসায় শিক্ষা" (ইংরেজি ভাষায়)। Södertörn University। সংগ্রহের তারিখ মে ২০, ২০১৫।
**শওকত মোমেন শাহজাহান** (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য নির্বাচিত হন।

প্রাথমিক জীবন
-------------

শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য।

রাজনৈতিক জীবন
-------------

শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন।

মৃত্যু
------

শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়।

তথ্যসূত্র
---------

1. ↑  "১৫৩ আসনে জয়ী যারা"। *দৈনিক সমকাল*। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
2. ↑  "সংসদ সদস্য শওকত মোমেন শাহজাহান আর নেই"। *archive.ittefaq.com.bd*। সখীপুর (টাঙ্গাইল)। ২১ জানুয়ারি ২০১৪। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৮।
**সুলায়মান ওয়াজিরভ** ( আজারবাইজানি: *Süleyman Azad oğlu Vəzirov* , রুশ: Сулейман Азадович Везиров ) - আজারবাইজানীয় বংশোদ্ভূত সোভিয়েত রাষ্ট্রপতি, আজারবাইজান এসএসআর-তে তেল শিল্পের সংগঠক, ১৯৫৪ থেকে ১৯৫৯ সাল পর্যন্ত প্রজাতন্ত্রের তেল শিল্পের প্রথম মন্ত্রী।

জীবনী
-----

সুলায়মান ওয়াজিরভ ১৯১০ সালে জন্মগ্রহণ করেন শুশা ভাজিরভ পরিবারে। তাঁর পিতা ভাজিরভ বে আজাদ, সামরিক প্রশিক্ষণ সেন্ট পিটার্সবার্গে এবং একজন রিটমিসটার ছিলো , এবং তার মা, জাহরা খানম, তার সময়, বিখ্যাত ডাক্তার মেহ করিম এর কন্যা। সুলেমান ওয়াজিরভ শুশা রিয়েল স্কুলে পড়াশোনা করেন, তারপর বাকু ইন্ডাস্ট্রিয়াল অ্যান্ড ইকোনমিক কলেজে প্রবেশ করেন। কারিগরি স্কুলে পড়াশোনা করার পাশাপাশি তিনি সিনেমা মেকানিকের সহকারী হিসাবেও কাজ করছিলেন। কারিগরি স্কুল থেকে স্নাতক শেষ করার পরে তিনি বিবি-হায়বাত তেল রগতে কাজ শুরু করেন।

১৯২৮ সালে তিনি আজারবাইজান টেকনিক্যাল বিশ্ববিদ্যালয়ের মাইনিং অনুষদে প্রবেশ করেন, ১৯৩৩ সালে তিনি স্নাতক হন। তিনি ইউএসএসআর এমএনপি (১৯৪৯-১৯৯৯) এর দক্ষিণ ও পশ্চিমাঞ্চলে তেল উৎপাদনের প্রধান অধিদফতরের প্রধান হিসাবে দায়িত্ব পালন করেছিলেন, তেল শিল্পমন্ত্রী (১৯৫৪-১৯৯৯), জাতীয় অর্থনীতি পরিষদের চেয়ারম্যান (১৯৫৯-১৯৬৫), মন্ত্রিপরিষদের উপ-চেয়ারম্যান (১৯৬৫-১৯৭০), আজারবাইজান এসএসআরের সুপ্রিম সোভিয়েতের প্রেসিডিয়ামের উপ-চেয়ারম্যান (১৯৭০-১৯৭৩ ভারপ্রাপ্ত)।

এ ছাড়া তিনি আজারবাইজান কমিউনিস্ট পার্টির কেন্দ্রীয় কমিটি এবং তুর্কমেনিস্তানের কমিউনিস্ট পার্টির কেন্দ্রীয় কমিটির সদস্য নির্বাচিত ছিলেন। তিনি তৃতীয়, ৫ ম এবং ৬ ষ্ঠ সমাবর্তনের (১৯৫০-১৯৫৪ এবং ১৯৫৮-১৯৬৬ এর মধ্যে), চতুর্থ, ৫ম ও অষ্টম সমাবর্তনের আজারবাইজান এসএসআর (১৯৫৫-১৯৯৯ সালে এবং ১৯৬৭ সাল থেকে) ইউএসএসআরের সর্বোচ্চ সোভিয়েতের সহকারী হিসাবে দায়িত্ব পালন করেছিলেন। 

দীর্ঘ অসুস্থতার পরে ১৯৭৩ সালের ৭ ফেব্রুয়ারি তিনি মারা যান  । অ্যালির অফ অনারে তাকে বাকুতে সমাহিত করা হয়।

পরিবার
------

তিনি ১৯৯১ সালে আজারবাইজান ডেমোক্র্যাটিক রিপাবলিক চলাকালীন বাকুর গভর্নর রশিদ বে আখুন্দজাদেহের কন্যা ওয়ালিদা ওয়াজিরোভা (১৯০২-২০১২) এর সাথে বিবাহবন্ধনে আবদ্ধ হন। তাদের একসাথে ছিল:

* শামিল ওয়াজিরভ (১৯৪২-২০০১) - রাসায়নিক বিজ্ঞান বিভাগের অধ্যাপক ড
* মুরাদ ভাজিরভ (১৯৪৭-১৯৯৬)
* রউফ ওয়াজিরভ - ১৯৬৮ সালে রাসুল রাজা এবং নিগার রাফিবেয়ের কন্যা ফিদান রাজায়েভার সাথে বিবাহ বন্ধনে আবদ্ধ হন

পুরস্কার
--------

* সমাজতান্ত্রিক শ্রমের বীর (২৪ জানুয়ারী ১৯৪৪)
* অর্ডার লেনিন
* শ্রমের রেড ব্যানারের আদেশ
* নতুন তেল ক্ষেত্র আবিষ্কার ও বিকাশের জন্য - তৃতীয় ডিগ্রির স্টালিন পুরস্কার (১৯৫১)
* পদক "মহান দেশপ্রেমিক যুদ্ধের ১৯৪১-১৯৫৭ সালে বীরত্বপূর্ণ শ্রমের জন্য"
* "ভ্লাদিমির ইলিচ লেনিনের জন্মের ১০০ তম বার্ষিকীর স্মরণে জয়ন্তী পদক"

তথ্যসূত্র
---------

1. 1 2  "Oil and Industry October 2018 № 21"। *Issuu* (ইংরেজি ভাষায়)। পৃষ্ঠা 63। সংগ্রহের তারিখ ২০২১-০৭-০৫।
2. ↑  Указ Президиума Верховного Совета СССР «О присвоении звания Героя Социалистического Труда работникам нефтяной промышленности» от 24 января 1944 года // Ведомости Верховного Совета Союза Советских Социалистических Республик : газета. — 1944. — 3 февраля (№ 6 (266)). — С. 1
3. ↑  "Везиров Сулейман Азадович"। *www.metaljournal.com.ua*। সংগ্রহের তারিখ ২০২১-০৭-০৫।
4. ↑  "Prominent figures :: Baku"। *bakucity.preslib.az*। সংগ্রহের তারিখ ২০২১-০৭-০৫।
5. ↑  "Везиров Сулейман Азадович"। *warheroes.ru*। সংগ্রহের তারিখ ২০২১-০৭-০৫।
**পদোন্নতি** বা **পদোন্নয়ন** বলতে কোনো কর্মীকে তার বর্তমানে আসীন পদ হতে উচ্চতর দায়িত্ব ও পদমর্যাদা সম্পন্ন পদে উন্নীত করাকে বুঝায়। যেকোনো প্রতিষ্ঠানেই পদোন্নয়ন কর্মীদের উত্তম কাজের পুরস্কার হিসেবে গণ্য করা হয়ে থাকে। এতে কর্মীদের মনোবল বৃদ্ধি পায় এবং যোগ্যতাসম্পন্ন কর্মীদের প্রতিষ্ঠানে ধরে রাখা সম্ভব হয়।

পদোন্নতির ভিত্তি
----------------

বিভিন্ন প্রতিষ্ঠানে পদোন্নতি প্রদানে নানারূপ পদ্ধতি অনুসরণ করা হয়। 

#### জ্যেষ্ঠত্বের ভিত্তিতে পদোন্নয়ন

কোনো পদ হতে উচ্চতর পদে কাউকে পদোন্নতির ক্ষেত্রে যদি চাকরির মেয়াদ বিবেচনায় বয়োজ্যেষ্ঠ ব্যক্তিকে নির্বাচন করা হয়, তবে তাকে জ্যেষ্ঠত্বের ভিত্তিতে পদোন্নয়ন বলে। 
অন্যভাবে বলা যায় যে পদোন্নতি হলো কোন পদ হতে তার চেয়েও আরো উচ্চতর পদে উন্নীত হওয়াকে পদোন্নতি বলে।

#### যোগ্যতা বা মেধাভিত্তিক পদোন্নয়ন

পদোন্নতি পাওয়ার তালিকায় অন্তর্ভুক্ত ব্যক্তিদের মধ্য থেকে অধিকতর যোগ্যতা ও মেধাসম্পন্ন ব্যক্তিকে নির্বাচন করাকেই যোগ্যতা বা মেধাভিত্তিক পদোন্নয়ন বলে।

#### জ্যেষ্ঠত্ব ও যোগ্যতাভিত্তিক পদোন্নতি

যোগ্য ব্যক্তি বাছাইকালে প্রতিষ্ঠানের সম্ভাব্য ব্যক্তিদের মধ্য থেকে ব্যক্তির চাকরিকাল এবং যোগ্যতা উভয় বিষয়টিকে বিবেচনায় নিয়ে পদোন্নতি প্রদানকেই জ্যেষ্ঠত্ব ও যোগ্যতাভিত্তিক পদোন্নতি বলে।

চিত্রশালা
---------

Promotion in the military: Louis C. Menetrey, United States Army, promoted to lieutenant general in 1982.
Promotion in the military: United States Army, enlisted promotion 1972

তথ্যসূত্র
---------

একাদশ ও দ্বাদশ শ্রেনি, ব্যবসায় সংগঠন ও ব্যবস্থাপনা,দ্বিতীয় পত্র,মোহাম্মদ খালেকুজ্জামান,দি যমুনা পাবলিকেশন, প্রকাশকাল এপ্রিল ২০১৫
**ফাহমিদা খাতুন** একজন বাংলাদেশী অর্থনীতিবিদ। তিনি সেন্টার ফর পলিসি ডায়ালগ (সিপিডি) -এর বর্তমান নির্বাহী পরিচালক। তিনি ২০০৮-১১ সালে বাংলাদেশে দ্বিতীয় বৃহত্তম বাণিজ্যিক ব্যাংক জনতা ব্যাংকের পরিচালক ছিলেন।

শিক্ষা জীবন
-----------

ফাহমিদা খাতুন ইউনিভার্সিটি কলেজ লন্ডন থেকে অর্থনীতিতে মাস্টার ও পিএইচডি সম্পন্ন করেন।

কর্মজীবন
--------

বাংলাদেশ ইনস্টিটিউট অব ডেভলপমেন্ট স্টাডিজের গবেষক হিসেবে কাজ করেন, জাতিসংঘ উন্নয়ন কর্মসূচির পরিবেশ বিশেষজ্ঞ (ইউএনডিপি) এবং বাংলাদেশের ইউএসএআইডি মিশনের অর্থনীতিবিদ। তিনি বাংলাদেশ ও ইংল্যান্ডের বিশ্ববিদ্যালয়ের অনুষদের সদস্য ছিলেন।

২০০৭ সালে খাতুন রবীন্দ্র সংগীত গান সহ, জোখন প্রথম ধোরেচ কোলি নামে একটি সংগীত অ্যালবাম প্রকাশ করেছিলেন।

তথ্যসূত্র
---------

1. 1 2 3  "Dr Fahmida Khatun"। Centre for Policy Dialogue। ২৬ জুন ২০১৬ তারিখে মূল থেকে আর্কাইভ করা। সংগ্রহের তারিখ ১৮ আগস্ট ২০১৬।
2. ↑  "Janata Bank gets new director"। *The Daily Star*। ২৬ আগস্ট ২০০৮। সংগ্রহের তারিখ ১৮ আগস্ট ২০১৬।
3. ↑  "A purist Tagore singer"। *The Daily Star*। ১০ অক্টোবর ২০০৭। সংগ্রহের তারিখ ১৮ আগস্ট ২০১৬।
ডক্টর স্ট্রেঞ্জলাভ বা ডক্টর জেকিল অ্যান্ড মিস্টার হাইড নিবন্ধের সাথে বিভ্রান্ত হবেন না।

**ডক্টর** (ডাক্তার) **স্টিফেন ভিনসেন্ট স্ট্রেঞ্জ** হলো মার্ভেল কমিক্স দ্বারা প্রকাশিত মার্কিন কমিক বইয়ের একটি কাল্পনিক সুপারহিরো। চরিত্রটি চিত্রকর স্টিভ ডিটকো ও লেখক স্ট্যান লি দ্বারা নির্মিত এবং চরিত্রটি *স্ট্রেঞ্জ টেইলস* #১১০ (প্রচ্ছদের তারিখ জুলাই ১৯৬৩ হিসেবে দেওয়া)-এ প্রথমবার আবির্ভূত হয়। ডক্টর স্ট্রেঞ্জ জাদুকরী ও রহস্যময় বিপদের বিরুদ্ধে "সর্সারার সুপ্রিম" (জাদুকরদের মধ্যে প্রধান) ও পৃথিবীর মূখ্য রক্ষক হিসেবে কাজ করেন। চরিত্রটি কালো জাদু ও *চান্দু দ্য ম্যাজিসিয়ান* থেকে অনুপ্রাণিত এবং মার্ভেল কমিক্সে একটি ভিন্ন রকমের চরিত্র ও মরমিবাদের বিষয়বস্তু নিয়ে আসার জন্য কমিক বইয়ের রৌপ্য যুগে চরিত্রটির তৈরি করা হয়।

চরিত্রটির উৎপত্তি কাহিনি ইঙ্গিত করে যে তিনি পূর্বে একসময় এক অহংবাদী শল্যচিকিৎসক ছিলেন। তিনি একটি গাড়ি দুর্ঘনায় তার দুই হাতে গুরুতরভাবে আঘাত পান এবং চিকিৎসা করার ক্ষমতা থেকে ব্যর্থ হন। তারপর, তিনি তার হাত দু-টি ঠিক করার উদ্দেশ্যে পুরো পৃথিবীতে ঘুরতে থাকেন এবং এন্সিয়েন্ট ওয়ানকে (পুরোনো "সর্সারার সুপ্রিম") খুঁজে পান। স্ট্রেঞ্জ তার একজন শিষ্য এবং উভয়ই জাদুশিল্প ও মার্শাল শিল্পের একজন সম্পাদনাকারী হয়ে ওঠেন। তার পরিধানে রয়েছে একটি কবচ এবং দু-টি মূল নিদর্শনাদি, ক্লোক অফ লেভিটেশন ও আই অফ আগামোটো, যা তাকে অধিকতর শক্তি প্রদান করে। চলবার পথে তার সাথে তার সাহায্যের জন্য রয়েছে তার বন্ধু ও সাজভৃত্য, ওং এবং জাদুকরী নিদর্শনাদি একটি বৃহৎ ভাণ্ডার। তিনি নিউ ইয়র্ক শহরে অবস্থিত স্যাঙ্কটাম স্যাঙ্কটোরাম নামক ভবনে বসবাস করা শুরু করেন। পরবর্তীতে, ভবিষ্যৎে আসা বিপদের বিরুদ্ধে এই পৃথিবীকে রক্ষার জন্য স্ট্রেঞ্জ "সর্সারার সুপ্রিম"-এর পদটি ধারণ করেন।

চরিত্রটি প্রথমবারের জন্য পিটার হুটেন দ্বারা সরাসরি মারপিঠধর্মীতে টেলিভিশন চলচ্চিত্র ডিআর. স্ট্রেঞ্জ-এ আবির্ভূত হয়। বেনেডিক্ট কাম্বারব্যাচ মার্ভেল সিনেম্যাটিক ইউনিভার্স চলচ্চিত্র *ডক্টর স্ট্রেঞ্জ* (২০১৬), *থর: র‍্যাগনারক* (২০১৭), *অ্যাভেঞ্জার্স: ইনফিনিটি ওয়ার* (২০১৮) এবং *অ্যাভেঞ্জার্স: এন্ডগেম* (২০১৯)-এ চরিত্রটির ভূমিকায় অভিনয় করেন। কাম্বারব্যাচ তার ভূমিকায় ডিজনি+ অ্যানিমেটেড ধারাবাহিক *ওয়াট ইফ...?* এ তার চরিত্রের একটি ভিন্য সংস্করণের পাশাপাশি আসন্ন চলচ্চিত্র *স্পাইডার-ম্যান: নো ওয়ে হোম* এবং *ডক্টর স্ট্রেঞ্জ ইন দ্য মাল্টিভার্স অব ম্যাডনেস এ পুনরাবৃত্তি করবেন।*

তথ্যসূত্র
---------

1. ↑  রেইজম্যান, অ্যাব্রাহাম (নভেম্বর ১৬, ২০১৬)। "The Creator of Doctor Strange Will Not See You Now"। *নিউ ইয়র্ক*। এপ্রিল ১১, ২০১৯ তারিখে মূল থেকে আর্কাইভ করা। সংগ্রহের তারিখ মে ১৯, ২০১৯। Creeping conflict became apparent a few months after Spider-Man’s debut, when Lee first announced the impending debut of their next co-creation, a magician named Doctor Strange.

বহিঃসংযোগ
---------


উইকিউক্তিতে ***ডক্টর স্ট্রেঞ্জ*** সম্পর্কিত উক্তির সংকলন রয়েছে।

উইকিমিডিয়া কমন্সে **ডক্টর স্ট্রেঞ্জ** সংক্রান্ত মিডিয়া রয়েছে।

* মার্ভেল.কম-এ ডক্টর স্ট্রেঞ্জ
* ডন মার্কেস্টাইন'স টুনোপিডিয়ায় ডক্টর স্ট্রেঞ্জ। এপ্রিল ৪, ২০১৬ তারিখে মূল থেকে আর্কাইভ করা।
**সুরেন্দ্রনাথ ঘোষ** (১১ ডিসেম্বর, ১৮৬৮ —২৮ নভেম্বর, ১৯৩২) বাংলার নাট্যজগতে '**দানীবাবু**' নামে সমধিক প্রসিদ্ধ অভিনেতা।

জন্ম ও প্রারম্ভিক জীবন
----------------------

সুরেন্দ্রনাথের জন্ম বৃটিশ ভারতের কলকাতায় ১৮৬৮ খ্রিস্টাব্দের ১১ ই ডিসেম্বর। পিতা বাংলার নাট্যজগতের কিংবদন্তি নাট্যাচার্য গিরিশচন্দ্র ঘোষ এবং মাতা প্রমদাসুন্দরী দেবী। ছোটবেলাতেই থিয়েটারের নেশায় বখাটে ছেলেদের সাথে মিশে থিয়েটারের দল খোলেন। দশ বৎসর বয়সেই থিয়েটারে ঢোলক বাজাতেন। তাই পড়াশোনা তেমন করেন নি। তবে ছবি আঁকায় তার আগ্রহ দেখে গিরিশচন্দ্র আর্ট স্কুলে ভরতি করান। কিন্তু সে-সব ছেড়ে ব্লাকউডের অফিসে শিক্ষানবিশিতে প্রবেশ করেন আর অপেশাদার নাট্যদলে অভিনয় করতে থাকেন এবং খ্যাতিও অর্জন করেন। হঠাৎ তিনি এক তরুণী বিধবাকে বিবাহ করেন। শেষে অর্থাভাবে উৎশৃঙ্খলতা শুরু করেন। শেষে তার পিসিমার অনুরোধে সে সময়ের বিখ্যাত অভিনেতা অমৃত মিত্র তাঁকে  স্টার থিয়েটারে এবং পিতার অজ্ঞাতসারে অভিনয় শিক্ষা দিতে থাকেন। এই সময়ে গিরিশচন্দ্র 'চণ্ড' নাটকের মহলা দিচ্ছিলেন। ড্রেস রিহার্সালের সময় অমৃত মিত্র সুরেন্দ্রনাথকে রঘুনাথের ভূমিকায় গিরিশচন্দ্রের সামনে উপস্থিত করান। সেই থেকেই সুরেন্দ্রনাথের খ্যাতি শুরু।

অভিনয় জীবন
-----------

বিংশ শতকের প্রাক্কালে কলকাতার সব নাট্যমঞ্চেই সুরেন্দ্রনাথ অভিনয় করেছেন। বঙ্গভঙ্গ আন্দোলনের সময় সিরাজের ভূমিকায় তার প্রাণমাতানো অভিনয়ে দর্শকসমাজ মোহিত হয়। দেশবন্ধু চিত্তরঞ্জন দাশের ইচ্ছায় ১৯১৮ খ্রিস্টাব্দে বন্যার্তদের সাহায্যার্থে দুর্গেশনন্দিনী অভিনীত হয়। সেই নাটকের অভিনয়ে সুরেন্দ্রনাথ 'ওসমান' রূপে ও তারাসুন্দরী 'আয়েষা'র ভূমিকায় অভিনয় করেন ও বিশেষ খ্যাতি অর্জন করেন। বিভিন্ন রসের ভূমিকায় সমান দক্ষতা ছিল তার। মনোমোহন থিয়েটারে অংশীদার ও ম্যানেজার হয়ে লক্ষাধিক টাকা উপার্জন করেন। ১৯২৮ খ্রিস্টাব্দের ২রা অক্টোবর নাট্য মন্দিরে গিরিশ স্মৃতি সমিতির উদ্যোগে "প্রফুল্ল" নাটকে সুরেন্দ্রনাথ 'যোগেশ' ও শিশিরকুমার 'রমেশ' এর ভূমিকায় অভিনয় করে যথেষ্ট দক্ষতা দেখিয়েছিলেন। রঙ্গমঞ্চে এটি ছিল এক ঐতিহাসিক ঘটনা। তিনি আর্ট থিয়েটারে 'পোষ্যপুত্র' নাটকে 'শ্যামাকান্ত'-র ভূমিকায় শেষ অভিনয় করেন।

মৃত্যু
------

সুরেন্দ্রনাথ ওরফে দানীবাবু ১৯৩২ খ্রিস্টাব্দে ২৮ শে নভেম্বর কলকাতায় প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৮১০, আইএসবিএন ৯৭৮-৮১-৭৯৫৫-১৩৫-৬
2. ↑  Various। *SHARADIYA KISHORE BHARATI 1377*। PATRA BHARATI। আইএসবিএন 978-81-8374-345-7।
3. ↑  "পাতা:বঙ্গ গৌরভ - জলধর সেন.pdf/২৭৮ - উইকিসংকলন একটি মুক্ত পাঠাগার"। *bn.wikisource.org*। সংগ্রহের তারিখ ২০২০-১২-০৬।
**ধারওয়াদ পেড়া** (কন্নড়: ಧಾರವಾಡ ಪೇಡ) হচ্ছে ভারতের কর্ণাটক রাজ্যের এক অনন্য স্বাদের **মিষ্টি/মিঠাই**। এই মিষ্টির ইতিহাস প্রায় ১৭৫ বছরের পুরনো। **ধারওয়াদ পেড়া** মিষ্ঠান্নকে ভারতের ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫।

ইতিহাস
------

‘"ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘"ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারী আকারে ছড়িয়ে পড়ে। "রাম রতন সিং ঠাকুর", প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি "বাবু সিং ঠাকুর" পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘"বাবুসিং ঠাকুরের"’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘"ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই।

উপকরণ
-----

উপকরণসমূহের মধ্যে রয়েছে দুধ,চিনি এবং ঘনীভূত দুধ।

প্রস্তুতকরণ
-----------

দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়।

আরো দেখুন
---------

* কর্ণাটকের রন্ধনপ্রণালী

তথ্যসূত্র
---------

1. 1 2  "About Us :: Thakur Peda"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৬।
2. ↑
3. ↑  List of Geographical Indications in India
২২ শে মার্চ, ২০১২, নয়াদিল্লির রাষ্ট্রপতি ভবনে, রাষ্ট্রপতি প্রতিভা পাতিল ডঃ সুরেশ হরিরাম আদভানীকে পদ্মভূষণ পুরস্কার প্রদান করছেন।
**ডাঃ সুরেশ হরিরাম আদবানী** একজন অনকোলজিস্ট যিনি ভারতে হেমাটোপয়েটিক স্টেম সেল ট্রান্সপ্ল্যান্টেশন প্রবর্তন করেছিলেন। আট বছর বয়সে পলিওমিলাইটিসে আক্রান্ত, হুইলচেয়ার-ব্যবহারকারী ডাক্তার মুম্বাইয়ের গ্রান্ট মেডিকেল কলেজ (যেখানে তিনি এমবিবিএস এবং এমডি মেডিসিন ডিগ্রি অর্জন করেছেন) থেকে পড়াশোনা করেছেন, এর পরে তিনি টাটা মেমোরিয়াল সেন্টারে মেডিকেল অনকোলজিস্ট হিসাবে বেশ কয়েক বছর কাজ করেছিলেন।  এখন তিনি রাহেজা হাসপাতালে চিকিৎসা করেন। ওয়াশিংটনের সিয়াটেলের ফ্রেড হাচিনসন ক্যান্সার গবেষণা কেন্দ্র থেকে অস্থি মজ্জা প্রতিস্থাপনের ক্ষেত্রে তিনি অভিজ্ঞতা অর্জন করেছিলেন।

প্রাথমিক জীবন এবং শিক্ষা
------------------------

আদবানী ১৯৪৭ সালের ১ আগস্ট ব্রিটিশ ভারতের করাচিতে (বর্তমানে পাকিস্তানে ) জন্মগ্রহণ করেন। দেশভাগের পরে তাঁর বাবা-মা, তিন ভাই ও তিন বোনসহ তাঁর পরিবার ভারতে চলে আসেন। তাঁর পরিবার প্রথমে নাসিকের দেওলালীতে বাস করেন এবং পরে মুম্বাইয়ে বসতি স্থাপন করেন। তার বাবার বৈদ্যুতিক ব্যবসা ছিল। 

তার অক্ষমতার জন্য আগে প্রত্যাখ্যান হওয়ার পরে, আদবানী মুম্বাইয়ের, *গ্রান্ট মেডিকেল কলেজে* ভর্তির জন্য কর্তৃপক্ষকে রাজি করান। তিনি সেখান থেকে ১৯৬৬ সালে তার মেডিসিন ডিগ্রী অর্জন করেন। মুম্বাইয়ের গ্রান্ট মেডিকেল কলেজের জেজে হাসপাতালে অভ্যন্তরীণ চিকিৎসা এবং হেম্যাটোলজি-অনকোলজির প্রশিক্ষণের পরে, তিনি সিয়াটেলের ফ্রেড হাচিনসন ক্যান্সার গবেষণা কেন্দ্রে অনকোলজির আরও প্রশিক্ষণ নেন। সেখানে তিনি নোবেলজয়ী ডাঃ এডওয়ার্ড ডোনাল থমাসের সাথে কাজ করতে পারেন, যিনি আমেরিকাতে হাড়-মজ্জা প্রতিস্থাপনের জনক হিসাবে পরিচিত।

সম্মান
------

* রাষ্ট্রীয় ক্রান্তিবাদী পুরস্কার প্রাপ্ত, উজ্জয়ান (২০১৪)
* ভারত সরকার পদ্মভূষণ পুরস্কার প্রাপ্ত (২০১২)
* মেডিকেল কাউন্সিল অফ ইন্ডিয়া কর্তৃক ডাঃ বিসি রায় জাতীয় পুরস্কার প্রাপ্ত (২০০৫)
* হার্ভার্ড মেডিকেল ইন্টারন্যাশনাল (২০০৫) দ্বারা অনকোলজিতে লাইফটাইম অ্যাচিভমেন্ট
* ভারত সরকার পদ্মশ্রীর প্রাপক (২০০২)
* ধনবন্তরী পুরস্কার প্রাপ্ত (২০০২)
* নির্বাচিত সহকর্মী - ন্যাশনাল একাডেমি অফ মেডিকেল সায়েন্সেস (১৯৯৬),
* ১১তম বার্ষিক ফার্মা লিডারস পাওয়ার ব্র্যান্ড পুরস্কার ১০১৮ এ "ফার্মার লিডারস ইন্ডিয়ান অফ দ্য ইয়ার - অনকোলজি" হিসাবে ভোট দিয়েছেন

তথ্যসূত্র
---------

1. ↑  "Wheelchair-bound~ this doctor covered new ground in oncology"। *Mid-day*। ২৯ অক্টোবর ২০০২।
2. ↑  "Meet Dr Suresh Advani: India's first and best-known oncologist"। *The Economic Times*। ২১ জুলাই ২০১৩।
3. 1 2  "About - Dr. Suresh H Advani"। সংগ্রহের তারিখ ২৫ জুলাই ২০১৯।
4. ↑  "Dr Suresh Advani"। *www.drsureshadvani.in* (ইংরেজি ভাষায়)। সংগ্রহের তারিখ ২০১৯-০৭-২৫।
5. ↑  "Padma Awards" (পিডিএফ)। Ministry of Home Affairs, Government of India। ২০১৫। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুলাই ২০১৫।
6. ↑  "List of Fellows — NAMS" (পিডিএফ)। National Academy of Medical Sciences। ২০১৬। সংগ্রহের তারিখ ১৯ মার্চ ২০১৬।
7. ↑  "Renowned Oncologist Dr. Suresh H Advani ecognised at Pharma Leaders 2018 Power Brand Awards as "Pharma Leaders Indian of the Year – Oncology" – pharmaleaders2018" (ইংরেজি ভাষায়)। সংগ্রহের তারিখ ২০১৮-১২-২৪।
**ধামার** (আরবী: ذمار; ইংরেজি: Ḏamar) ইয়েমেনের দক্ষিণ-পশ্চিম অঞ্চলের একটি শহর। এই শহরটি সমুদ্রপৃষ্ঠ থেকে প্রায় ২৪০০ মিটারের উচ্চতায় অবস্থিত। সমস্ত ইয়েমেনের মধ্যে ধামার প্রত্নতাত্ত্বিক নিদর্শন ও স্থাপত্যকলার দিক থেকে বিখ্যাত একটি শহর। প্রতিবছর অনেক মানুষ প্রত্নতাত্ত্বিক ও স্থাপত্যকলার অনুপম নিদর্শনের জন্য এই শহর দেখতে আসেন। সমগ্র ইয়েমেনেও শহরটির যথেষ্ট গুরুত্ব রয়েছে।

সংক্ষিপ্ত বিবরণ
---------------

ধামার ইয়েমেনের রাজধানী সানা থেকে ১০০ কিলোমিটার দক্ষিণে, ইব শহরের উত্তরে এবং আল বায়দা শহরের পশ্চিমে অবস্থিত। "ধামার" নামটি ১৫-৩৫ খ্রিস্টাব্দে শেবা ও ধুয়ো-রায়দান রাজ্যের প্রতাপশালী সম্রাট দ্বিতীয় ধামার আলী ইয়াহবীর নাম থেকে এসেছে। যার মূর্তি আল-নাখলা আল-হামরা (লাল পাম) শহরে দেখতে পাওয়া যায়। এই শহরটি ধামারের কাছাকাছি একটি শহর, যেখানে অনেক প্রত্নতাত্ত্বিক নিদর্শন পাওয়া যায়। ধামার শহরটি ধামার প্রদেশের রাজধানী এবং প্রধান রাস্তায় অবস্থিত যা অন্যান্য প্রদেশের সাথে সানাকে সংযুক্ত করেছে। শহরটি ইয়েমেনের বিখ্যাত আরবি এবং ইসলামী সংস্কৃতি ও বৈজ্ঞানিক কেন্দ্রগুলোর মধ্যে একটি। এই শহরের বিখ্যাত মসজিদটি খলিফা আবু বকর আল-সাদিকের যুগে নির্মিত হয়েছিল।[]

ইয়েমেনের রাজনৈতিক ও বাণিজ্য জীবনে ধামার শহরটির ভূমিকা খুবই গুরুত্বপূর্ণ ছিল এবং ইয়েমেনের ইসলামী যুগের আগে এটি অত্যন্ত গুরুত্বপূর্ণ ঐতিহাসিক ভূমিকা পালন করেছে। ঐতিহাসিকভাবে বিখ্যাত ইয়েমেনি খোদাইগুলো ধামার শহরকে ইসলামী গবেষণা ও বিজ্ঞানচর্চার একটি খুব বিখ্যাত কেন্দ্র হিসেবে পরিণত করেছিল যা এখনও বিদ্যমান। অনেক মহান বিজ্ঞানী এই ঐতিহাসিক শহরকে অনেক গুরুত্ব দিয়েছেন। অতীতে, ধামারের লোকেরা ঘোড়া লালনপালনের জন্য বিখ্যাত ছিল; শহরটি আরবের ঘোড়া প্রজননের প্রাথমিক কেন্দ্র ছিল।[]

এই শহরটি এখনও অনেক ঐতিহাসিক মসজিদ এবং স্কুলের জন্য ইয়েমেনের মধ্যে বিখ্যাত, যা স্থানীয় সুন্দর চরিত্রগত স্থাপত্যের জন্য বৈশিষ্ট্যমন্ডিত।[]

ধামার উপসাগরীয় কেন্দ্রগুলির মধ্যে ধামার শহরটি যথেষ্ট প্রাচীন। শহরটির গোড়াপত্তন করেন দ্বিতীয় ধামার আলী ইয়াহবীর, যিনি ‘মরিবে’নামক সুপরিচিতি বাঁধ পুনরুদ্ধারের জন্য পৃথিবীব্যাপী বিখ্যাত। ধামার উত্তর ইয়েমেনের একমাত্র শহর, যা একটি প্রাকৃতিক প্রাচীর দ্বারা ঘেরা না। এটা শুধুমাত্র সমভূমির উপর অবস্থিত। নিকটবর্তী প্রদেশগুলোর কেন্দ্রীয় সংযোগ ব্যবস্থা হিসেবে ধামারের ভুমিকা অগ্রগণ্য; সেই প্রাচীনকাল থেকেই শহরটি কাছাকাছি বসবাসকারী উপজাতিদের জন্য একটি মিলন স্থান হিসাবে সমৃদ্ধ হয়েছে।[] দেশের বৃহত্তম বিশ্ববিদ্যালয় ধামার বিশ্ববিদ্যালয় এই শহরে অবস্থিত।[]

পার্শ্ববর্তী শহরসমূহ
--------------------

* ডিখিল, জিবুতি

উল্লেখযোগ্য ব্যক্তি
-------------------

* নাবিল মোহাম্মদ আল-গারবি - অলিম্পিকে ইয়েমেনি দীর্ঘ দূরত্বের বিখ্যাত দৌড়বিধ
* শোশানা দামারী (১৯২৩-২০০৬), ইসরায়েলি বিখ্যাত গায়ক

তথ্যসূত্র
---------

1. ↑  "Where is Dhamar, Yemen?"। *worldatlas.com* (ইংরেজি ভাষায়)। অক্টোবর ২, ২০১৫। সংগ্রহের তারিখ ৩০ নভেম্বর ২০১৮।
2. ↑  "Dhamār" (ইংরেজি ভাষায়)। সংগ্রহের তারিখ ৩০ নভেম্বর ২০১৮।